ai4bharat/Pralekha huggingface dataset:
उपराष्ट्रपती कार्यालय
सरदार पटेल हे असे नेते आहेत ज्यांचा मी सर्वाधिक आदर करतो- उपराष्ट्रपती
सरदार पटेल यांचे स्वप्न साकार करण्यासाठी नागरिकांनी एकत्रितपणे काम करण्याचे उपराष्ट्रपतींचे आवाहन
राजकीय नेत्यांनी सरदार पटेल यांचे उत्तम गुण आत्मसात केले पाहिजेत
‘सरदार पटेल यांचे जीवन आणि त्यांच्या योगदानाविषयी प्रत्येक बालकाला परिचित केले जावे’
सरदार वल्लभभाई पटेल यांच्या जयंतीनिमित्त उपराष्ट्रपतींनी वाहिली आदरांजली
नवी दिल्ली, 31 ऑक्टोबर 2020
उपराष्ट्रपती एम. व्यंकय्या नायडू यांनी आज सरदार वल्लभभाई पटेल यांच्या जयंतीनिमित्त त्यांना आदरांजली वाहिली. उपराष्ट्रपती म्हणाले की, सरदार पटेल हे असे नेते आहेत ज्यांचा मी सर्वाधिक आदर करतो.
आज एका फेसबुक पोस्टमध्ये उपराष्ट्रपतींनी सरदार वल्लभभाई पटेल यांनी दिलेल्या महान योगदानाची आठवण करून दिली आणि देशातील नागरिकांना, विशेषत: तरुण पिढीला त्यांचे योगदान जाणून घेण्याचे आणि आधुनिक भारत घडवण्यात त्यांचे अतुलनीय योगदान कायम स्मरणात ठेवण्याचे आवाहन केले.
सरदार पटेल यांनी भारताच्या एकीकरणात बजावलेल्या महत्त्वपूर्ण कामगिरीची त्यांनी प्रशंसा केली. एका महत्वपूर्ण टप्प्यावर, सरदार पटेल यांनी आपली बुद्धिमत्ता, चातुर्य, कौशल्य, अनुभव आणि कणखरपणा यांचा भारताच्या प्रादेशिक ऐक्य आणि अखंडतेचे रक्षण करण्यासाठी कसा वापर केला याचा नायडू यांनी उल्लेख केला. ते म्हणाले, "सावध नियोजन, वाटाघाटी, समुपदेशन आणि कौशल्यपूर्ण हाताळणीच्या माध्यमातून त्यांनी सर्व संस्थानांना आधुनिक इतिहासाच्या सर्वात मोठ्या कामगिरीमध्ये एकत्र आणले.
अखिल भारतीय नागरी सेवा निर्मितीचा उल्लेख करताना उपराष्ट्रपती म्हणाले की हे सरदार पटेल यांनी दिलेले हे आणखी एक उल्लेखनीय योगदान आहे. ते म्हणाले की, पटेल यांनी या सेवांची भारताची पोलादी चौकट म्हणून कल्पना केली होती जी देशाच्या एकता आणि अखंडतेचे रक्षण करेल. ते म्हणाले, "पटेल यांनी सेवेतील अधिकाऱ्यांना प्रशासनातील भागीदार मानले आणि त्यांनी अखंडता आणि प्रामाणिकपणाचे उच्च मापदंड राखले पाहिजेत अशी अपेक्षा त्यांनी व्यक्त केली."
देशाच्या फाळणीच्या पार्श्वभूमीवर गृहमंत्री म्हणून त्यांनी ज्या पद्धतीने अंतर्गत स्थैर्य कायम राखले त्याबद्दल पटेल यांना लोहपुरुष म्हणून गौरवण्यात आले असे उपराष्ट्रपतींनी नमूद केले.
सरदार पटेल यांचे काही महान गुण अधोरेखित करताना उपराष्ट्रपती म्हणाले, "मातृभूमीप्रति त्यांचे प्रेम, नेतृत्वगुण, साधेपणा, प्रामाणिकपणा, विनम्रता, जटिल समस्या सोडवण्याचा व्यावहारिक दृष्टीकोन, ऐहिक चातुर्य, शिस्त आणि संघटन कौशल्य हे प्रत्येक भारतीयासाठी नेहमीच प्रेरणादायी ठरेल." त्यांनी सरदार पटेल यांचे स्वप्न साकार करण्यासाठी प्रत्येक नागरिकाने एकत्र काम करण्याचे आवाहन केले.
उपराष्ट्रपती म्हणाले, "सरदार वल्लभभाई पटेल यांचे जीवन आणि त्यांच्या योगदानाविषयी प्रत्येक बालकाला परिचित करण्याची माझी उत्कट इच्छा आहे. त्याचप्रमाणे प्रत्येक नागरी सेवकाने त्यांची भाषणे वाचली पाहिजेत आणि प्रत्येक राजकीय नेत्याने अखंडता, दृढता आणि जनहित केंद्रस्थानी ठेवण्याचे त्यांचे महान गुण आत्मसात केले पाहिजेत."S.Thakur/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
संरक्षण मंत्रालय
भारतीय तटरक्षक दलाने केले 20 व्या राष्ट्रीय सागरी शोध आणि बचाव मंडळाच्या बैठकीचे गुजरातमध्ये आयोजन
सागरी शोध आणि बचावासंदर्भातील  वार्षिक बैठकांच्या अनुंषंगाने, भारतीय तटरक्षक दलाने  गुजरातमधील केवडीया येथे 18 नोव्हेंबर 2022 रोजी 20 व्या
राष्ट्रीय सागरी शोध आणि बचाव मंडळाच्या  बैठकीचे आयोजन केले.
आयसीजीचे महासंचालक आणि एनएमएसएआर मंडळाचे अध्यक्ष व्ही एस पठानिया सर्वोच्च स्तरीय बैठकीचे अध्यक्ष होते.
एम-एसएआर सेवा बळकट करण्यासाठी इतर भागधारक/संसाधन संस्थांच्या समन्वयाने आणि मंडळाच्या सहकार्याने आयसीजीने
केलेल्या विविध उपक्रमांवर त्यांनी आपल्या अध्यक्षीय भाषणात प्रकाश टाकला. राष्ट्रीय सागरी शोध आणि बचाव आराखडा-2022 देखील त्यांनी यावेळी प्रकाशित केला.
सर्व सहभागी संस्था आणि भागधारकांसाठी एम-एसएआर प्रणालीच्या कार्यान्वयनाबाबत एकात्मिक आणि समन्वित दृष्टीकोन राखण्यासाठी हा आरखडा धोरणात्मक दस्तऐवज म्हणून काम करेल.
सागरी सुरक्षेच्या विविध मुद्द्यांवर चर्चा, धोरणात्मक आराखडा आणि जागरुकता कार्यक्रमांद्वारे एसएआर सेवा सुधारण्यासाठी काय करता येईल? यावर चर्चा झाली. याव्यतिरिक्त, आयजीसी, इस्रो, महाराष्ट्र राज्य मत्स्यव्यवसाय आणि कर्नाटक राज्य मत्स्यव्यवसायातील तज्ञांनी तांत्रिक सादरीकरणे केली. त्यानंतर प्रमुख मुद्यांवर विचारमंथन सत्र आणि चर्चा झाली.
एनएमएसएआर मंडळात, विविध केंद्रीय मंत्रालये/संस्था, सशस्त्र दलांचे सदस्य, सर्व किनारी राज्ये आणि केंद्रशासित प्रदेश यामधील 31 सदस्य आहेत. धोरणात्मक मुद्द्यांवर चर्चा, मार्गदर्शक तत्त्वे आणि कार्यपद्धती तयार करण्यासाठी याबरोबरच राष्ट्रीय सागरी शोध आणि बचाव योजनेच्या परिणामकारकतेचे मूल्यांकन करण्यासाठी तसेच भारतीय शोध आणि बचाव क्षेत्राच्या  विशाल 4.6 दशलक्ष चौरस किमी मध्ये नाविक आणि मच्छिमारांना सेवा देण्यासंदर्भात एनएमएसएआर मंडळ दरवर्षी बैठक घेते.
ग्रामीण विकास मंत्रालय
प्रधानमंत्री आवास योजनेची पुनर्रचना
एकूण लाभार्थ्यांपैकी 76.9% लाभार्थ्यांना घरे मंजूर
नवी दिल्ली, 15 मार्च 2022
ग्रामीण भागात “सर्वांसाठी घरे” हे उद्दिष्ट साध्य करण्यासाठी, ग्रामीण विकास मंत्रालय पात्र ग्रामीण कुटुंबांसाठी मार्च 2024 पर्यंत मूलभूत सुविधा असलेली 2.95 कोटी पक्की घरे बांधण्यासाठी साहाय्य पुरवण्याचे उद्दिष्ट ठेवून 1 एप्रिल, 2016 पासून प्रधानमंत्री आवास योजना-ग्रामीण  राबवत आहे. एकूण 2.95 कोटी घरांच्या उद्दिष्टापैकी 2.62 कोटी  घरे राज्ये/केंद्रशासित प्रदेशांना निर्धारित करण्यात आली आहेत, 2.27 कोटी  लाभार्थ्यांना राज्ये/केंद्रशासित प्रदेशांनी घरे मंजूर केली आहेत, 9.3.2022 पर्यंत 1.74 कोटी घरे पूर्ण झाली आहेत.
घरांसाठीच्या मंजुरीची गती वाढवण्यासाठी मंत्रालय विविध पावले उचलत आहे आणि मार्च 2024 पर्यंत उद्दिष्ट साध्य करण्यासाठी विविध पावले उचलत आहे. त्यापैकी काही खालीलप्रमाणे आहेत:
- राज्ये/केंद्रशासित प्रदेशांना लक्ष्यांचे वेळेवर वाटप.
- मंत्री/सचिव/अतिरिक्त सचिव आणि सहसचिव यांच्याकडून नियमित आढावा.
- जिथे निधीचा तिसरा किंवा दुसरा हप्ता जारी झाला आहे ती घरे पूर्ण करण्यावर लक्ष केंद्रित करणे
- राज्ये/केंद्रशासित प्रदेशांना वेळेवर निधी जारी करणे आणि त्याच्या पुढील वितरणासाठी राज्यांकडे पाठपुरावा करणे
- भूमिहिन लाभार्थ्यांना जमीन उपलब्ध करून देण्यासाठी राज्ये/केंद्रशासित प्रदेशांकडे सतत पाठपुरावा.
प्रधानमंत्री आवास योजना ग्रामीणच्या अंमलबजावणीतील अडथळे दूर करण्यासाठी मंत्रालयाकडून पुढील पावले उचलली जात आहेत:
- घरांची वेळेवर पूर्तता सुनिश्चित करण्यासाठी मंजूरी आणि घरे पूर्ण करण्यातील कालावधी यासारख्या विविध निकषांवर देखरेख करणे.
- केंद्रीय हिस्सा वेळेवर वितरित करणे आणि कोषागारातून राष्ट्रीय लेखा प्रणालीमध्ये राज्यांशी संबंधित हिस्सा वेळेवर वितरित करणे
- दर्जेदार घरांच्या जलद बांधकामासाठी प्रशिक्षित ग्रामीण गवंडी तयार करण्यासाठी ग्रामीण गवंडी प्रशिक्षण  कार्यक्रमांतर्गत ग्रामीण गवंडींना प्रशिक्षण.
केंद्रीय ग्रामीण विकास राज्यमंत्री साध्वी निरंजन ज्योती यांनी आज लोकसभेत एका लेखी उत्तरात ही माहिती दिली.N.Chitale/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरणाने पार केला 50.86 कोटींचा टप्पा
भारताने 97.40 % हा रुग्ण बरे होण्याचा सर्वाधिक दर गाठला
गेल्या 24 तासात 35,499 नव्या रुग्णांची नोंद
भारतातील सक्रीय रुग्णसंख्या  सध्या एकूण रुग्णसंख्येच्या केवळ 1.26%
दैनंदिन पॉझिटीव्हीटी दर , गेल्या 14 दिवसांपासून 3% पेक्षा कमी
भारताच्या कोविड-19 प्रतिबंधक लसीकरणाने 50.86 कोटींचा टप्पा ओलांडला आहे. आज सकाळी 7 वाजेपर्यंत उपलब्ध माहितीनुसार एकूण 58,79,068 सत्रांमध्ये, 50,86,64,759 लसीच्या मात्रा देण्यात आल्या. गेल्या 24 तासात 16,11,590 लसीच्या मात्रा देण्यात आल्या.
यामध्ये :
|
|
HCWs
|
|
1st Dose
|
|
1,03,32,881
|
|
2nd Dose
|
|
79,82,037
|
|
FLWs
|
|
1st Dose
|
|
1,82,17,136
|
|
2nd Dose
|
|
1,17,58,909
|
|
Age Group 18-44 years
|
|
1st Dose
|
|
17,67,66,853
|
|
2nd Dose
|
|
1,20,24,776
|
|
Age Group 45-59 years
|
|
1st Dose
|
|
11,18,71,679
|
|
2nd Dose
|
|
4,26,95,084
|
|
Over 60 years
|
|
1st Dose
|
|
7,84,79,044
|
|
2nd Dose
|
|
3,85,36,360
|
|
Total
|
|
50,86,64,759
कोविड -19 प्रतिबंधक लसीकरणाच्या नव्या टप्प्याला 21 जून 2021 रोजी सुरुवात झाली आहे. देशभरात लसीकरणाचा वेग आणि व्याप्ती वाढवण्यासाठी केंद्र सरकार वचनबद्ध आहे.
आणखी एका सकारात्मक घडामोडीत, भारताचा रुग्ण बरे होण्याचा दर गेल्या 24 तासांमध्ये 97.40% वर पोहोचला आहे. महामारीची सुरुवात झाल्यापासून भारताने साध्य केलेला हा आतापर्यंतचा सर्वोच्च दर आहे.
भारतात महामारीच्या सुरुवातीपासून ते आतापर्यंत एकूण 3,11,39,457 तर गेल्या 24 तासात 39,686 रुग्ण कोविड-19 संसर्गातून बरे झाले आहेत.
भारतात गेल्या 24 तासात 35,499 नव्या रुग्णांची नोंद झाली.
सलग 43 दिवस 50,000 पेक्षा कमी दैनंदिन रुग्णांची नोंद झाली आहे. राज्ये आणि केंद्र शासित प्रदेशांच्या सातत्यपूर्ण आणि समन्वित प्रयत्नांचे हे फळ आहे.
देशात आज सक्रीय रुग्णसंख्या 4,02,188 इतकी असून ती एकूण रुग्णसंख्येच्या 1.26% आहे.
चाचण्यांच्या क्षमतेत सातत्याने वाढ होत आहे. गेल्या 24 तासात देशात 13,71,871 चाचण्या करण्यात आल्या. देशात आतापर्यंत एकूण 48 कोटींपेक्षा अधिक  चाचण्या करण्यात आल्या आहेत.
देशात एकीकडे चाचण्या वाढत असून दुसरीकडे साप्ताहीक पॉझिटीव्हीटी दर सध्या 2.35 % तर दैनंदिन पॉझिटीव्हीटी दर 2.59 % आहे. गेल्या 14 दिवसांपासून दैनंदिन पॉझिटीव्हीटी दर 3% पेक्षा कमी तर सलग 63 दिवस 5% पेक्षा कमी आहे.
गृह मंत्रालय
“मोदी सरकार आपल्या विणकर समुदायाच्या सर्वांगीण विकासासाठी वचनबद्ध आहे”-केंद्रीय गृहमंत्री अमित शहा
“2014 नंतर प्रथमच, आमच्या मेहनती विणकरांचे खरे कौशल्य विकसित केले जात आहे आणि त्यांना त्यांचे योग्य श्रेय दिले जात आहे”
“पंतप्रधान नरेंद्र मोदी यांनी 2015 मध्ये विणकरांना भारताच्या विकासाच्या मुख्य प्रवाहात आणण्यासाठी 7 ऑगस्ट राष्ट्रीय हातमाग दिन म्हणून घोषित केला”
“पंतप्रधान मोदींचा ‘व्होकल फॉर लोकल’ हा मंत्र हातमाग क्षेत्राचे मनोबल निश्चितच वाढवेल”
नवी दिल्ली, 7 ऑगस्ट 2020
पंतप्रधान नरेंद्र मोदी यांचे आत्मनिर्भर भारताचे स्वप्न साकार करण्यासाठी आपण सर्वांनी ‘व्होकल फॉर हॅण्डमेड’चे समर्थन करण्याचा संकल्प करूया.
केंद्रीय गृहमंत्री अमित शहा म्हणाले की, “मोदी सरकार आमच्या विणकर समुदायाच्या सर्वांगीण विकासासाठी वचनबद्ध आहे.” आपल्या ट्विटरवरील संदेशात शहा म्हणाले, “2014 नंतर प्रथमच, आमच्या मेहनती विणकरांचे खरे कौशल्य विकसित केले जात आहे आणि त्यांना त्यांचे योग्य श्रेय दिले जात आहे. विणकरांना आणखी प्रोत्साहन देण्यासाठी आणि त्यांना भारताच्या विकासाच्या मुख्य प्रवाहात आणण्यासाठी पंतप्रधान नरेंद्र मोदी यांनी 2015 मध्ये 7 ऑगस्ट हा दिवस राष्ट्रीय हातमाग दिन म्हणून घोषित केला.
केंद्रीय गृह मंत्री म्हणाले की, “पंतप्रधान मोदींच्या ‘वोकल फॉर लोकल’ या मंत्रामुळे हातमाग क्षेत्राचे मनोबल नक्कीच वाढेल. पंतप्रधान नरेंद्र मोदी यांचे आत्मनिर्भर भारताचे स्वप्न साकार करण्यास मदत करण्यासाठी आपण सर्वांनी ‘व्होकल फॉर हँडमेड’ चे समर्थन करण्याचा संकल्प करू या.”
M.Chopade/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
संरक्षण मंत्रालय
सैन्यातील जवान आणि त्यांच्या कुटुंबातील सदस्यांचे सेवा मतदार म्हणून मतदार यादीत नाव नोंदणी
पुणे, 10 मे 2023
फिल्ड ऍम्युनिशन डेपो, पुणे यांनी निवडणूक आयोग, मावळ यांच्या सहकार्याने 10 आणि 11 मे 2023 रोजी 'मतदार ओळख मेळावा' चे यशस्वी आयोजन केले होते जेणेकरून सैन्यदलातील जवान आणि त्यांच्या कुटुंबियांची नवे मतदार म्हणून नोंदणी करता येईल. पुणे केंद्रात नुकत्याच बदली झालेल्या व्यक्तींचा समावेश करून त्यांना सेवा मतदार म्हणून मतदान करण्याची आणि लोकशाही प्रक्रियेचा एक भाग बनण्याची संधी उपलब्ध करून देण्याच्या उद्देशाने हा कार्यक्रम आयोजित करण्यात आला होता. सेवा मतदारांसाठी केंद्रीय निवडणूक आयोगाच्या सूचनेनुसार लघु मतदार यादी पुनर्रचना मोहिमेअंतर्गत हा कार्यक्रम आयोजित करण्यात आला होता.
देहू रोडच्या स्टेशन कमांडरच्या हस्ते याचे उद्घाटन करण्यात आले. या मोहिमेदरम्यान दर्जेदार प्रशिक्षण दिल्याबद्दल तसेच लोकांना प्रेरक व्हिडिओ आणि चित्रफितीद्वारे इलेक्ट्रॉनिक मतदान प्रणालीची संकल्पना समजावून सांगितल्याबद्दल त्यांनी फील्ड अॅम्युनिशन डेपोचे कौतुक केले आणि सर्व श्रेणीतील जवानांकडून आणि त्यांच्या कुटुंबियांकडून मिळालेल्या उत्साही प्रतिसादाची त्यांनी प्रशंसा केली. यामध्ये 973 व्यक्तींनी नवीन मतदार म्हणून यशस्वीरित्या नोंदणी केली आणि आगामी निवडणुकीत मतदानाचा हक्क बजावण्यासाठी 452 मतदारांची ओळखपत्रे हस्तांतरित करण्यात आली.
M.Iyengar/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 81
पंतप्रधान कार्यालय
वाराणसी येथे राष्ट्रीय महिला उपजिविका मेळाव्याला पंतप्रधानांची उपस्थिती
(नवी दिल्ली, 8 मार्च 2019
आंतरराष्ट्रीय महिला दिनी उत्तर प्रदेशातल्या वाराणसी येथील दीनदयाळ हस्तकला संकुलात झालेल्या राष्ट्रीय महिला उपजिविका मेळा 2019 ला पंतप्रधान नरेंद्र मोदी उपस्थित होते.
उत्तर प्रदेश ग्रामीण उपजिविका अभियानाअंतर्गत मदत करण्यात येत असलेल्या स्वयं सहाय्यता गटांनी उत्पादित केलेल्या वस्तूंच्या प्रदर्शनाला पंतप्रधानांनी भेट दिली. इलेक्ट्रीक चक्र, सौर चक्र यांचे वाटप पंतप्रधानांनी केले. यावेळी पाच महिला बचत गटांना प्रशस्तीपत्रही प्रदान करण्यात आली. दीनदयाळ अंत्योदय योजना, एनआरएलएम-उत्तर प्रदेश यांचे सहाय्य लाभलेल्या विविध महिला बचत गटांनी ‘भारत के वीर’ निधीसाठी योगदान म्हणून 21 लाख रुपयांचा धनादेश पंतप्रधानांकडे सुपूर्द केला.
आंतरराष्ट्रीय महिला दिनी महिलांप्रती आदरभावना व्यक्त करत नव भारताच्या निर्मितीत महिलांची महत्त्वाची भूमिका असल्याचे पंतप्रधान म्हणाले. 75 हजार ठिकाणांहून 65 लाख महिला, व्हिडिओ कॉन्फरसिंगद्वारे यात सहभागी होत असल्याबद्दल त्यांनी आनंद व्यक्त केला. वाराणसी हे महिला सशक्तीकरणाचे झळाळले उदाहरण असल्याचे ते म्हणाले.
महिला सबलीकरणासाठी सरकार कटिबद्ध आहे. आरोग्य, पोषण, स्वच्छता, शिक्षण, कौशल्य विकास, स्वयं रोजगार, नव्या गॅस जोडण्या यासह महिला आणि मुली यांच्या कल्याणासाठी केंद्र सरकारने आणलेल्या विविध योजनांचा त्यांनी उल्लेख केला. सहा महिन्यांची प्रसूती रजा हे आपल्या सरकारने केलेले उत्तम काम असल्याचे ते म्हणाले.
केंद्र सरकारच्या योजनांत महिलांना प्राधान्य देण्यात येत आहे. आतापर्यंत 15 कोटी रुपयांचे मुद्रा कर्ज देण्यात आले असून त्यापैकी 11 कोटी रुपये महिलांना देण्यात आले आहेत.
महिला बचत गटांनी केलेल्या उत्तम कार्याची प्रशंसा करतानाच त्यांचे कार्य केवळ त्यांच्या कुटुंबियांच्या कल्याणासाठीच नव्हे तर देशाच्या विकासासाठीही मोलाचे ठरत असल्याचे पंतप्रधान म्हणाले. उत्तम बँक कर्ज आणि सहकार्य करणारी यंत्रणा या दृष्टीने केंद्र सरकार, महिला बचत गटांना नवं चैतन्य देत असल्याचे ते म्हणाले. देशात सध्या सुमारे 50 लाख महिला बचत गट असून यात सहा कोटी महिलांचा सहभाग आहे. प्रत्येक कुटुंबातील किमान एक महिला सदस्य तरी बचत गटाशी जोडली जावो असे सरकारचे उद्दिष्ट आहे. महिला बचत गटांनी नाविन्यतेला वाव द्यावे आणि बाजारपेठेविषयी जाणून घ्यावे असे आवाहन त्यांनी केले. या बचत गटांनी त्यांच्या उत्पादनाची सरकारला विक्री करण्यासाठी जीईएम पोर्टलचा वापर करावा असे ते म्हणाले. बचत गटांनी त्यांना वाव असणाऱ्या नवनव्या क्षेत्रात प्रवेश करावा असे पंतप्रधानांनी सांगितले.
वृद्धापकाळात आर्थिक सुरक्षा पुरवणाऱ्या नुकत्याच सुरू करण्यात आलेल्या प्रधानमंत्री श्रम मानधन योजनेचा महिलांनी लाभ घ्यावा असे आवाहन त्यांनी केले. पंतप्रधान किसान सन्मान निधी आणि आयुष्मान भारत योजनेचे लाभ त्यांनी उपस्थितांना सांगितले.
वाराणसी येथे महिला बचत गटाच्या सदस्यांशीही त्यांनी संवाद साधला.
N.Sapre/N.Chitale/P.Kor
अर्थ मंत्रालय
मुंबई विभागातील सीजीएसटी बेलापूर आयुक्तालयाने 817 कोटी रुपयांच्या बनावट जीएसटी इनव्हॉईस टोळीचा लावला छडा, एका व्यक्तीला अटक
मुंबई विभागातील सीजीएसटी बेलापूर आयुक्तालयाच्या अधिकाऱ्यांनी बनावट जीएसटी इनव्हॉईस टोळीचा छडा लावला आहे. सुमारे 147 कोटी रुपयांचे बनावट जीएसटी इनपुट टॅक्स क्रेडिट  मिळवण्यासाठी या 817 कोटी रुपयांच्या बनावट पावत्या वापरण्यात आल्या. मेसर्स ध्रुविका केमिकल्स ट्रेडिंग प्रायव्हेट लिमिटेड, मेसर्स निकोलासा ट्रेडिंग प्रा. लि., मेसर्स जे बी डायकेम प्रा. लिमिटेड चा संचालक आणि याच्या सूत्रधाराला अटक केली आहे.
या समूहाच्या विरोधात, वस्तूंची प्रत्यक्ष खरेदी आणि विक्री/पुरवठा न करता, केवळ पावत्या प्राप्त करण्यात आणि जारी करण्यात गुंतलेले असणे,
त्याद्वारे उलाढाल वाढवण्याच्या आणि बँक कर्जाचा लाभ घेण्यासाठी तयार केलेल्या बनावट कंपन्यांमध्ये अपात्र इनपुट टॅक्स क्रेडिट मिळवणे आणि मंजूर करणे यासंदर्भात चौकशी सुरु करण्यात आली आहे. शोध घेतल्यानंतर असे आढळून आले की ,या केलेल्या कंपन्या संबंधित परिसरात कार्यरत नाहीत किंवा अस्तित्वात नाहीत.
या कंपन्यांच्या समूहाने 817 कोटी रुपयांच्या बोगस पावत्या जारी केल्या होत्या आणि फसवणूक करून 147 कोटी रुपयांच्या इनपुट टॅक्स क्रेडिटसाठी दावा केला होता/ मिळवला होता आणि तत्सम बनावट इनपुट टॅक्स क्रेडिट आपापसात किंवा अस्तित्वात नसलेल्या विविध कंपन्यांना दिल्याचे तपासात उघड झाले आहे.वरील पद्धतीचा अवलंब करून त्यांनी सुमारे 127 कोटी रुपयांच्या बँक कर्जाचाही अपहार केल्याचे दिसून येते.
चौकशी दरम्यान गोळा केलेले प्रत्यक्ष पुरावे, सादर केलेली विवरण पत्रे आणि नोंदवण्यात आलेल्या तथ्यांनुसार , सीजीएसटी कायदा, 2017 च्या कलम 132 चे उल्लंघन केल्याबद्दल 18/08/2023 रोजी संचालकाला सीजीएसटी कायदा, 2017 च्या कलम 69 अंतर्गत अटक करण्यात आली. त्याला 18/8/2023 रोजी प्रथम श्रेणी न्यायदंडाधिकारी न्यायालय बेलापूर येथे हजर केले असता न्यायालयाने 14 दिवसांची म्हणजे 31/08/2023 पर्यंत न्यायालयीन कोठडी सुनावली आहे .
2022-23 या आर्थिक वर्षात, सीजीएसटी बेलापूर आयुक्तालयाने 628 कोटींची जीएसटीची कर चुकवेगिरी शोधून काढली, 270 कोटी वसूल केले आणि करचुकवेगिरी करणार्यांना तिघांना अटक केली.संभाव्य फसवणूक करणाऱ्यांना ओळखण्यासाठी आणि शोधण्यासाठी सीजीएसटी अधिकारी डेटा विश्लेषण साधनांचा वापर करत आहेत.हे प्रकरण सीजीएसटी मुंबई क्षेत्राने करचुकवेगिरी करणारे आणि बनावट आयटीसी नेटवर्कच्या विरोधात सुरू केलेल्या विशेष मोहिमेचा एक भाग आहे.
राष्ट्रपती कार्यालय
29 व्या महालेखापाल परिषदेचे राष्ट्रपतींच्या हस्ते उद्घाटन
(नवी दिल्ली, 10 ऑक्टोबर 2018
राष्ट्रपती राम नाथ कोविंद यांनी आज नवी दिल्लीत 29 व्या महालेखापाल परिषदेचे उद्घाटन केले. उत्तरदायित्व पारदर्शकता आणि सुशासनाला प्रोत्साहन देण्यासाठी काय करायला हवे याबाबत आत्म परिक्षण आणि चर्चा करण्याची ही महालेखापाल परिषद उत्तम संधी असल्याचे ते म्हणाले. डिजिटल युगातील लेखा परीक्षण आणि लेखा ही यावर्षीच्या परिषदेची संकल्पना आहे.
कॅग आपल्या लेखा परिक्षणात माहिती विश्लेषणाचा अधिकाधिक वापर करत असल्याबद्दल राष्ट्रपतींनी समाधान व्यक्त केले. लेखा परीक्षण म्हणजे कार्य समाप्ती नव्हे तर सरकारला अधिक चांगल्या प्रकारे काम करण्याची संधी आहे, असे ते म्हणाले.
N.Sapre/S.Kane/P.Kor
जलशक्ती मंत्रालय
गंगा, यमुना आणि गोदावरी या नद्यांची स्वच्छता
नवी दिल्ली, 19 डिसेंबर 2022
भारत सरकार नमामि गंगे कार्यक्रमाच्या माध्यमातून आर्थिक तसेच तंत्रज्ञान विषयक पाठबळ पुरवून गंगा आणि तिची प्रमुख उपनदी असलेली यमुना आणि इतर उपनद्यांमधील प्रदूषण निर्मूलनाच्या आव्हानाना तोंड देण्यासाठी राज्य सरकारने हाती घेतलेल्या प्रयत्नांना मदत करत आहे.
सीपीसीबी अर्थात केंद्रीय प्रदूषण नियंत्रण मंडळाने दिलेल्या माहितीनुसार, गंगा, यमुना आणि गोदावरी या नद्यांमधील पाण्याच्या दर्जाचे परीक्षण करण्यात येत असून वर्ष 2016 आणि 2017 मध्ये गोळा केलेल्या नदीजलाच्या दर्जासंबंधी माहितीच्या आधारावर मंडळाने या नद्यांच्या प्रवाहामधील सर्वाधिक प्रदूषित भाग 2018 मध्ये निश्चित केले आहेत. वर्ष 2018 मध्ये गंगा, यमुना आणि गोदावरी या नद्यांच्या बीओडी मानकांवर आधारित सर्वाधिक प्रदूषित भागांची यादी तसेच श्रेणीनुसार बीओडी मूल्य आणि प्राधान्य वर्ग यांचे तपशील परिशिष्ट क्र. 1 मध्ये दिले आहेत.
आंध्र प्रदेश, महाराष्ट्र आणि तेलंगणा या राज्यांमधील गोदावरी नदीच्या प्रवाहातील प्रदूषण कमी करण्यासाठी राष्ट्रीय नदी संवर्धन योजना या केंद्र पुरस्कृत योजनेअंतर्गत एकूण 207.41 कोटी रुपयांचा निधी मंजूर करण्यात आला आहे. या राज्यांमध्ये एकूण 185.46 एमएलडी क्षमतेची 10 सांडपाणी प्रक्रिया केंद्रे स्थापन करण्यात आली आहेत. आंध्रप्रदेशात राजामुंद्री, महाराष्ट्रात नांदेड, नाशिक आणि त्रंबकेश्वर तर तेलंगणा राज्यात बद्रचलम, मांचेरिअल आणि रामगुंडम अशा सात शहरांमध्ये ही केंद्रे उभारण्यात आली आहेत.
नद्यांची स्वच्छता ही सतत सुरु राहणारी प्रक्रिया आहे. गंगा, यमुना आणि गोदावरी या नद्यांसह देशातील एकूण 351 प्रदूषित नदी प्रवाहांचा कायापालट करण्यासाठी संबंधित राज्य सरकारे तसेच केंद्रशासित प्रशासनांनी स्थापन केलेल्या चार सदस्यीय “नदी कायापालट समिती”ने कृती योजना तयार केली. यासाठी सर्व संबंधित राज्य सरकारांच्या आणि केंद्रशासित प्रदेशांच्या पर्यावरणविषयक मुख्य सचिवांचे समग्र पर्यवेक्षण आणि समन्वय उपयुक्त ठरले.
केंद्रीय जल शक्ती राज्यमंत्री विश्वेश्वर तुडू यांनी आज राज्यसभेत दिलेल्या लेखी उत्तरात ही माहिती दिली आहे.
ANNEXURE – I
Polluted river stretches identified on river – Ganga, Yamuna and Godavari during 2018
|
|
River
|
|
State
|
|
Identified Polluted River Stretch
|
|
BOD range/ Value
|
|
Priority Class
|
|
GANGA
|
|
UTTARAKHAND
|
|
HARIDWAR TO SULTANPUR
|
|
6.6
|
|
IV
|
|
UTTAR PRADESH
|
|
KANNAUJ TO VARANASI
|
|
3.5-8.8
|
|
IV
|
|
BIHAR
|
|
BUXAR TO BHAGALPUR
|
|
3.2 - 4.2
|
|
V
|
|
WEST BENGAL
|
|
TRIBENI TO DIAMOND HARBOUR
|
|
5.0-12.2
|
|
III
|
|
YAMUNA
|
|
HARYANA
|
|
PANIPAT TO SONEPAT
|
|
4 – 55.0
|
|
I
|
|
DELHI
|
|
WAZIRABAD TO ASGARPUR
|
|
9 - 80
|
|
I
|
|
UTTAR PRADESH
|
|
SHAHPUR TO ALLAHABAD 
|
|
12.0-55
|
|
I
|
|
GODAVARI
|
|
MAHARASHTRA
|
|
SOMESHWAR TEMPLE TO RAHED
|
|
5.0-88
|
|
I
|
|
ANDHRA PRADESH
|
|
RAYANPETA TO RAJAHMUNDRI
|
|
3.1 - 3.4
|
|
V
|
|
TELANGANA
|
|
BASAR TO KHAMMAM
|
|
4.0-9.0
|
|
IV
N.Chitale/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 130
विज्ञान आणि तंत्रज्ञान मंत्रालय
‘मेक इन इंडिया’ला चालना देण्यासाठी सीएसआयआर आणि बीएचईएल दरम्यान सामंजस्य करार
नवी दिल्ली, 5 डिसेंबर 2019
औद्योगिक वापर केंद्रीत संशोधन कार्यक्रमांबाबत सहकार्य करण्यासंदर्भात तसेच मोठ्या प्रमाणात व्यापारीकरण सीएसआयआर आणि बीएचईएल दरम्यान सामंजस्य करार करण्यात आला. या कराराअंतर्गत सीएसआयआरने विकसित केलेल्या स्वदेशी बनावटीच्या तंत्रज्ञानांचे सीएसआयआर आणि बीएचईएलद्वारे संयुक्तरित्या ‘मेक इन इंडिया’ अंतर्गत व्यापारीकरण आणि अंमलबजावणी करण्यात येईल. पाणी स्वच्छता सीएसआयआर ने विकसित केलेल्या सांडपाणी व्यवस्थापनाशी निगडीत तंत्रज्ञानाचा बीएचईएल द्वारे व्यापारी वापर केला जाईल.
सीएसआयआरचे सचिव डॉ. शेखर सी. पांडे आणि बीएचईएलचे अध्यक्ष आणि व्यवस्थापकीय संचालक नसीन सिंघल यांनी या सामंजस्य करारावर स्वाक्षऱ्या केल्या.
S.Tupe/J.Patankar/P.Kor
(Visitor Counter : 47
पंतप्रधान कार्यालय
राजस्थान राज्याच्या स्थापना दिनानिमित्त पंतप्रधानांनी दिल्या जनतेला शुभेच्छा
पंतप्रधान नरेंद्र मोदी यांनी राजस्थान राज्याच्या स्थापना दिनानिमित्त जनतेला शुभेच्छा दिल्या आहेत.
‘समृध्द संस्कृती आणि वैभवशाली परंपरेसाठी ओळखल्या जाणाऱ्या राजस्थानच्या सर्व बंधू-भगिनींना स्थापना दिनाच्या खूप-खूप शुभेच्छा,’ असे पंतप्रधानांनी ट्वीट संदेशात म्हटले आहे.
अपनी समृद्ध संस्कृति और वैभवशाली विरासत के लिए विख्यात राजस्थान के सभी भाइयों और बहनों को राजस्थान दिवस की बहुत-बहुत शुभकामनाएं।
— Narendra Modi  March 30, 2021
रसायन आणि खते मंत्रालय
रेमडेसिविरचा केंद्रीय पुरवठा थांबवण्याचा केंद्र सरकारचा निर्णय
रेमडेसिविरच्या उत्पादनात दहा पटीने वाढ
देशात रेमडेसिविरचा पुरेसा साठा, मागणीपेक्षा पुरवठा जास्त
रेमडेसिविरच्या 50 लाख कुप्या राखीव साठा म्हणून कायम राखणार
नवी दिल्ली, 29 मे 2021
रेमडेसिविर या औषधाच्या उत्पादनात मोठ्या प्रमाणावर वाढ झाली असल्याने या औषधाचा केंद्राकडून होणारा पुरवठा थांबवण्याचा निर्णय केंद्र सरकारने घेतला आहे. केंद्रीय रसायने आणि खते राज्यमंत्री मनसुख मांडविया यांनी ही माहिती दिली आहे. पंतप्रधान नरेंद्र मोदी यांच्या नेतृत्वाखाली या औषधाचे उत्पादन 10 पटीने वाढले असून देशाची उत्पादनक्षमता प्रतिदिन 33,000 कुप्यांवरून 11 एप्रिल 2021 रोजी प्रतिदिन 3,50,000 कुप्या झाली, असे त्यांनी सांगितले.
सरकारने केवळ एका महिन्यात रेमडेसिविरचे उत्पादन करणाऱ्या प्रकल्पांची संख्या 20 वरून 60 वर नेली. आता देशात या औषधाचा पुरेसा साठा असून त्याचा पुरवठा मागणीच्या प्रमाणात खूपच जास्त आहे, अशी माहितीही मांडविय यांनी दिली. मांडविय यांनी रेमडेसिविरच्या देशातील उपलब्धतेवर सातत्याने लक्ष ठेवण्याचे निर्देश राष्ट्रीय औषध दरनिश्चिती संस्था आणि सीडीएससीओ ला दिले आहेत.
आकस्मिक गरजेसाठी राखीव साठा म्हणून भारत सरकारने रेमडेसिविरच्या 50 लाख कुप्या खरेदी करण्याचा देखील निर्णय घेतला आहे.S.Tupe/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
भारतीय नौदल, तटरक्षक दल आणि ओशन ब्लिस या टगबोटीच्या मुख्य खलाशासह कर्मचारीवर्गाला असामान्य सागरी शौर्यासाठी आंतरराष्ट्रीय सागरी संघटनेचा पुरस्कार
नवी दिल्ली, 9 डिसेंबर 2021
सागरी कर्मचाऱ्यांची असामान्य नौकानयन कौशल्ये आणि धाडसाला आंतरराष्ट्रीय स्तरावर ओळख मिळवून देण्यासाठी, आंतरराष्ट्रीय सागरी संघटनेकडून , स्वतःचा जीव धोक्यात घालणाऱ्या, समुद्रात इतरांचे जीव वाचवण्यासाठी असामान्य धाडस दाखवणाऱ्या किंवा सागरी पर्यावरणाला होणारे नुकसान टाळण्यासाठी किंवा ते कमी करण्याचे प्रयत्न करणाऱ्या व्यक्ती किंवा समूहांना समुद्रातील असामान्य शौर्यासाठी दरवर्षी पुरस्कार प्रदान केला जातो.
यावर्षी, ज्वलनशील मालाने भरलेल्या आणि आग लागून किनाऱ्याकडे वाहून जात असलेल्या एम/टी न्यू डायमंड जहाजाच्या बचाव कार्यासाठी केलेल्या असामान्य आणि धाडसी प्रयत्नांसाठी टगबोट ओशन ब्लिसच्या प्रमुख खलाशी आणि चालक दल सदस्यांसह भारतीय नौदल तसेच भारतीय तटरक्षक दलाला आंतरराष्ट्रीय सागरी संघटना परिषदेने प्रशंसा प्रमाणपत्र प्रदान केले. भारतीय नौदल, भारतीय तटरक्षक दल तसेच टगबोट ओशन ब्लिसचे मुख्य खलाशी आणि चालक दलाच्या बचाव पथकातील सदस्यांनी अतिशय काळजीपूर्वक आणि प्रभावी अग्निशमन उपायांचा अवलंब करून ही मोहीम राबवली आणि कुशलतेने जहाज किनाऱ्यापासून दूर नेले, त्यामुळे समुद्रातील जीवितहानी टाळली आणि सागरी प्रदूषणाची गंभीर घटना टाळता आली.
S.Patil/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149